ອາດຮູ້ທີ່ມາ ຂອງຊິ້ນສ່ວນ ເຮືອບິນ ທີ່ພົບເຫັນ ຢູ່ຫາດຊາຍ ພາຍໃນອາທິດນີ້
ບັນດາ​ເຈົ້າໜ້າ​ທີ່ ​ໄດ້​ຢັ້ງຢືນ​ໄປ​ແລ້ວ​ວ່າ ​ເປັນຊິ້ນ​ສ່ວນ​ຈາກ​ປີກ ຂອງ​ເຮືອບິນ​ໂບອິ້ງ 777 ອັນ​ເປັນ​ຊະນິດ​ດຽວ​ກັນ ກັບເຮືອບິນ​ທີ່​ຫາຍ​ສາບ​ສູນ​ໄປ ​ໃນ​ເດືອນ​ມີນາ​ປີ 2014.
ບັນດາເຈົ້າໜ້າທີ່ອອສເຕຣເລຍ ກ່າວວ່າ ພວກນັກສືບສວນ ຈະຮູ້ພາຍ ໃນທ້າຍອາທິດນີ້ ວ່າ ຊິ້ນສ່ວນເຮືອບິນ ທີ່ຖືກຟອງ ທະເລພັດຂຶ້ນຝັ່ງຢູ່ ເກາະແຫ່ງນຶ່ງ ໃນມະຫາສະມຸດອິນເດຍ ນັ້ນ ແມ່ນມາຈາກເຮືອນບິນໂດຍສານ ສາຍການບິນມາເລເຊຍ ທີ່ ຫາຍສາບສູນໄປ ຫຼືບໍ່ ບັນດາເຈົ້າໜ້າທີ່ຈາກ ປະເທດຝຣັ່ງ ມາເລເຊຍ ແລະ ອອສເຕຣເລຍ ຈະເລີ້ມຕົ້ນກວດສອບຢ່າງລະອຽດ ໃນ ວັນພຸດມື້ນີ້ ເບິ່ງຊິ້ນສ່ວນຂອງເຮືອບິນດັ່ງກ່າວ ທີ່ໄດ້ພົບ ເຫັນຢູ່ຫາດຊາຍເກາະ Reunion ຂອງຝຣັ່ງ ໃກ້ໆກັບ ເກາະໃຫຍ່ມາດາກາສກາ ເມື່ອອາທິດແລ້ວນີ້ ບັນດາເຈົ້າໜ້າທີ່ ໄດ້ຢັ້ງຢືນໄປແລ້ວວ່າ ເປັນຊິ້ນສ່ວນຈາກປີກ ຂອງເຮືອບິນໂບອິ້ງ 777 ທີ່ເອີ້ນວ່າ flaperon ອັນເປັນຊະນິດດຽວກັນກັບ ເຮືອບິນທີ່ຫາຍສາບສູນໄປຢ່າງລຶກລັບ ໃນເດືອນມີນາປີ 2014 ທີ່ບິນອອກຈາກນະຄອນຫຼວງກົວລາລຳເປີ ຂອງມາເລເຊຍ ໄປຍັງ ນະຄອນຫຼວງປັກກິ່ງຂອງຈີນນັ້ນ ບັນດາເຈົ້າໜ້າທີ່ກ່ຽວຂ້ອງ ປັດຈຸບັນນີ້ ພວມພະຍາຍາມ ກຳນົດຢ່າງແນ່ນອນວ່າ ຊິ້ນສ່ວນ ດັ່ງກ່າວ ແມ່ນມາຈາກເຮືອບິນທີ່ຫາຍສາບສູນໄປຫຼືບໍ່ ແລະ ວ່າມັນສະໜອງຮ່ອງຮອຍໃດໆ ທີ່ຈະຊີ້ໃຫ້ຮູ້ວ່າ ເຮືອບິນນັ້ນຕົກລົງຢູ່ແຫ່ງໃດ ແລະ ດ້ວຍວິທີໃດ ຮອງນາຍົກລັດຖະມົນຕີອອສເຕຣເລຍ ທ່ານ Warren Truss ກ່າວວ່າ ທ່ານ Truss ທີ່ເປັນຜູ້ຊ່ວຍນຳພາການຊອກຫາເຮືອບິນທີ່ຫາຍສາບສູນໄປນັ້ນ ກ່າວວ່າ ການພົບເຫັນຊິ້ນສ່ວນດັ່ງກ່າວ ບໍ່ໄດ້ເປັນຜົນເຮັດໃຫ້ມີການປ່ຽນແປງໃນການຊອກຫາ ບໍລິເວນທີ່ສົງໄສວ່າເປັນບ່ອນເຮືອບິນຕົກ ຢູ່ໃນແຄມຝັ່ງທະເລ ທາງທິດຕາເວັນຕົກສຽງໃຕ້ ຂອງອອສເຕຣເລຍ ແຕ່ຢ່າງໃດເລີຍ